Cel de- al șaptelea deces al unui pacient infectat cu noul coronavirus a fost înregistrat luni seaara, a anunțat Grupul de Comunicare Strategică.

Este vorba despre un bărbat în vârstă de 65 ani, internat la Spitalul Universitar București, confirmat pozitiv în 21.03.2020. Pacientul necesita dializă și a fost contact de salon cu un alt pacient dializat, confirmat cu COVID 19 pe data de 20.03.2020 și care a fost transferat în Spitalul de Boli Infecțioase Victor Babeș, unde a decedat.

Pe teritoriul României au fost confirmate până acum 576 de cazuri de persoane infectate cu virusul Covid-19. Dintre acestea, 73 au fost declarate vindecate și externate.